Efter et langt forhandlingsforløb med store udfordringer undervejs, må 3F Skagerak og 3F Frederikshavn konstatere, at grundlaget for en fusion mellem de to afdelinger, ikke er mulig for nuværende, skriver 3F i en pressemeddelelse. - Det er beklageligt at fusionen, på trods af stort engagement og et intenst forhandlingsforløb, bliver aflyst så tæt på målet. På afgørende spørgsmål står vi ganske enkelt for langt fra hinanden til, at en fusion kan gennemføres i øjeblikket. Nu ser vi i stedet fremad og fortsætter indsatsen for lokalt at sikre arbejdspladser og drive og udvikle 3F Skagerak til gavn for vores medlemmer, siger Carsten Andersen på vegne af bestyrelsen i 3F Skagerak. Han lægger ikke skjul på, at kulturelle og økonomiske udfordringer mellem de to afdelinger, har været større end forventet. Som konsekvens af de skrinlagte fusionsplaner, er den varslede stiftende generalforsamling lørdag den 21. marts 2015 aflyst.

Referat:
Fusionen mellem de to afdelinger af fagforbundet 3F, Skagerak og Frederikshavn lykkedes ikke.